
100 DR.31.5.2004 

 

Dato’ Haji  Ahmad Husni Mohd. Hanadzlah:  Tuan Yang di-Pertua, dari segi 
standard antarabangsa pada peringkat ini, Proton telah pun memenuhi Standard Euro 
111 – Euro One Hundred and Eleven Standard.  Ini telah dipatuhi oleh pihak Proton.  Di 
samping itu di dalam negara, kerajaan telah pun menetapkan pematuhan kepada 
keperluan teknikal, dari segi ujian kelayakan dipandu piawaian adalah sekitar 
keselamatan kenderaan.  Ini telah pun dipenuhi oleh pihak Proton. 

Tuan Yang di-Pertua, saya sambung. 

Tuan Lim Kit Siang:  [Bangun] 

Tuan Yang di-Pertua:  Ya, sila.  Ya, ya, Yang Berhormat bagi Ipoh Timor, 
sila. 

Tuan Lim Kit Siang:  Proton, Proton ada mengumumkan bahawa tahun ini 
mereka akan mengeluarkan tiga model baru dan sudah separuh tahun ia baru 
mengeluarkan Gen.2 dan ini pun menghadapi banyak masalah delivery, kelewatan 
yang panjang.  Bagaimanakah Proton boleh menjadi kompetitif kalau dengan prestasi 
semacam ini? 

Dato’ Haji  Ahmad Husni Mohd. Hanadzlah:  Tuan Yang di-Pertua, saya 
tidak mempunyai statistik berapa banyak kereta yang dikeluarkan oleh Proton, tetapi 
saya tahu bahawa dari segi berapa banyak keperluan atau pengeluaran, ia banyak 
bergantung kepada kedudukan permintaan – kalau permintaan untuk Gen.2 begitu 
banyak, melebihi daripada yang dijangkakan, tentulah ada kelewatan dari segi 
pengeluaran.  Saya tidak dapat memberi jawapan yang lebih kepada Yang Berhormat 
kerana saya tidak mempunyai maklumat lebih mengenai perkara itu. 

Tuan Yang di-Pertua, mengenai pengeluaran Tiara, Arena dan Juara, pihak 
Proton telah bekerjasama dengan syarikat antarabangsa dalam aspek pembinaan 
teknologi. Langkah ini merupakan strategi Proton mempelbagaikan pembekal 
teknologinya.  Selain daripada bekerjasama secara usaha sama dengan Mitsubishi 
Motor Corporation ia juga memberi alternatif kepada Proton untuk mendapat laluan 
mempelbagaikan keluarannya terutama pembuatan kenderaan bersaiz kecil.   

Dari segi syarikat pembekal komponen Proton, terdapat 262 syarikat terlibat 
dalam membekalkan komponen kepada pelbagai model keluarannya.  Oleh itu prestasi 
pembekal komponen ini tidak terjejas secara keseluruhannya apabila sesuatu model 
tidak mendapat sambutan pasaran.  Nilai komponen tempatan yang digunakan oleh 
Proton secara keseluruhannya berjumlah RM2.7 bilion setahun. 

Dari segi bayaran kepada syarikat pembekal komponen Proton, telah 
dinyatakan bahawa semua pembayaran akan dijelaskan apabila urusan pembekalan ini 
mempunyai dokumentasi yang lengkap.  Tidak ada masalah berhubung penghantaran 
dan komponen yang dibekalkan mengikut spesifikasi dan kualiti yang dikehendaki oleh 
Proton.  Piagam Pelanggan untuk pembayaran ini adalah 60 hari mulai dari tarikh invois 
diterima. 

Tuan Yang di-Pertua, mengenai status usaha sama syarikat Lotus dengan 
Proton, sehingga kini kerjasama antara Proton dengan Lotus masih berterusan.  
Menurut pihak Proton, kenyataan mengenai terdapat banyaknya kereta Proton baru di 
kawasan simpanan tidak dijual dan tidak dilengkapi dengan aksesori adalah tidak 
benar.  Mengikut pihak Proton, tempoh simpanan kereta Proton di kawasan simpanan 
adalah kurang dari dua minggu.  Mengenai komisen jualan kepada pengedar-pengedar, 
Proton memaklumkan bahawa ia adalah bersesuaian dengan amalan industri serta 
mengikut model-model tertentu. 

Tuan Yang di-Pertua, Ahli Yang Berhormat bagi Ipoh Timor membangkitkan 
isu bahawa Malaysia banyak menandatangani perjanjian-perjanjian dua-hala dan 
pelbagai hala, termasuk dengan negara China dan kesannya terhadap pengusaha 
tempatan seperti pengusaha sektor ternakan. Dengan itu disarankan supaya 
diwujudkan koordinasi di antara MITI dengan Kementerian Pertanian dan Industri Asas 
Tani  untuk menangani masalah ini.  Keyword di sini adalah koordinasi di antara MITI 
dan Kementerian Pertanian dan Industri Asas Tani. 

 Tuan Yang di-Pertua, koordinasi di antara MITI dan Kementerian Pertanian 
dan Industri Asas Tani sentiasa wujud malah dalam setiap rundingan bagi kawasan 
perdagangan bebas FTA, atau kerjasama ekonomi erat, dengan izin, close economic 
partnership, di antara Malaysia dengan negara rakan dialog  sama ada secara dua hala 



Dato' Haji Ahmad Husni Mohd. Hanadzlah: Tuan Yang di-Pertua, dari segi standard antarabangsa pada peringkat ini, Proton telah pun memenuhi Standard Euro 111- Euro One Hundred and Eleven Standard. Ini telah dipatuhi oleh pihak Proton. Di samping itu di dalam negara, kerajaan telah pun menetapkan pematuhan kepada keperluan teknikal, dari segi ujian kelayakan dipandu piawaian adalah sekitar keselamatan kenderaan. Ini telah pun dipenuhi oleh pihak Proton. Tuan Yang di-Pertua, saya sambung. Tuan Lim Kit Siang: [Bangun]. Tuan Yang di-Pertua: Ya, sila. Ya, ya, Yang Berhormat bagi Ipoh Timor, sila. Tuan Lim Kit Siang: Proton, Proton ada mengumumkan bahawa tahun ini mereka akan mengeluarkan tiga model baru dan sudah separuh tahun ia baru mengeluarkan Gen.2 dan ini pun menghadapi banyak masalah delivery, kelewatan yang panjang. Bagaimanakah Proton boleh menjadi kompetitif kalau dengan prestasi semacam ini?. Dato' Haji Ahmad Husni Mohd. Hanadzlah: Tuan Yang di-Pertua, saya tidak mempunyai statistik berapa banyak kereta yang dikeluarkan oleh Proton, tetapi saya tahu bahawa dari segi berapa banyak keperluan atau pengeluaran, ia banyak bergantung kepada kedudukan permintaan- kalau permintaan untuk Gen.2 begitu banyak, melebihi daripada yang dijangkakan, tentulah ada kelewatan dari segi pengeluaran. Saya tidak dapat memberi jawapan yang lebih kepada Yang Berhormat kerana saya tidak mempunyai maklumat lebih mengenai perkara itu. Tuan Yang di-Pertua, mengenai pengeluaran Tiara, Arena dan Juara, pihak Proton telah bekerjasama dengan syarikat antarabangsa dalam aspek pembinaan teknologi. Langkah ini merupakan strategi Proton mempelbagaikan pembekal teknologinya. Selain daripada bekerjasama secara usaha sama dengan Mitsubishi Motor Corporation ia juga memberi alternatif kepada Proton untuk mendapat laluan mempelbagaikan keluarannya terutama pembuatan kenderaan bersaiz kecil. Dari segi syarikat pembekal komponen Proton, terdapat 262 syarikat terlibat dalam membekalkan komponen kepada pelbagai model keluarannya. Oleh itu prestasi pembekal komponen ini tidak terjejas secara keseluruhannya apabila sesuatu model tidak mendapat sambutan pasaran. Nilai komponen tempatan yang digunakan oleh Proton secara keseluruhannya berjumlah RM2.7 bilion setahun. Dari segi bayaran kepada syarikat pembekal komponen Proton, telah dinyatakan bahawa semua pembayaran akan dijelaskan apabila urusan pembekalan ini mempunyai dokumentasi yang lengkap. Tidak ada masalah berhubung penghantaran dan komponen yang dibekalkan mengikut spesifikasi dan kualiti yang dikehendaki oleh Proton. Piagam Pelanggan untuk pembayaran ini adalah 60 hari mulai dari tarikh invois diterima. Tuan Yang di-Pertua, mengenai status usaha sama syarikat Lotus dengan Proton, sehingga kini kerjasama antara Proton dengan Lotus masih berterusan. Menurut pihak Proton, kenyataan mengenai terdapat banyaknya kereta Proton baru di kawasan simpanan tidak dijual dan tidak dilengkapi dengan aksesori adalah tidak benar. Mengikut pihak Proton, tempoh simpanan kereta Proton di kawasan simpanan adalah kurang dari dua minggu. Mengenai komisen jualan kepada pengedar-pengedar, Proton memaklumkan bahawa ia adalah bersesuaian dengan amalan industri serta mengikut model-model tertentu. Tuan Yang di-Pertua, Ahli Yang Berhormat bagi Ipoh Timor membangkitkan isu bahawa Malaysia banyak menandatangani perjanjian-perjanjian dua-hala dan pelbagai hala, termasuk dengan negara China dan kesannya terhadap pengusaha tempatan seperti pengusaha sektor ternakan. Dengan itu disarankan supaya diwujudkan koordinasi di antara MITI dengan Kementerian Pertanian dan Industri Asas Tani untuk menangani masalah ini. Keyword di sini adalah koordinasi di antara MITI dan Kementerian Pertanian dan Industri Asas Tani. Tuan Yang di-Pertua, koordinasi di antara MITI dan Kementerian Pertanian dan Industri Asas Tani sentiasa wujud malah dalam setiap rundingan bagi kawasan perdagangan bebas FTA, atau kerjasama ekonomi erat, dengan izin, close economic partnership, di antara Malaysia dengan negara rakan dialog sama ada secara dua hala.